Aulejas ezers
Aulejas ezers (arī Aulejs) ir ūdenstilpe Krāslavas novada Aulejas pagastā. Izvietojies pagasta vidusdaļā dienvidos no autoceļa V614. Līčaina trīsstūrveida ezerdobe, krasti zemi, lēzeni, vietām — stāvi, dibens — dūņains, smilšains. Ietek vairāki meliorācijas grāvji, cauri tek Mazā Dubna no Bierza uz Gausli. Iztekošā upe 1938. gadā regulēta, pazeminot ezera ūdens līmeni. Ezerā mīt līdaka, asaris, līnis, rauda, plaudis, ķīsis. Ziemeļu krastā Aulejas ciems, pie kura ir peldvieta.